নবি ক্লার্ক
এডওয়ার্ড উইনচেস্টার নবি ক্লার্ক (ইংরেজি: Nobby Clark; জন্ম: ৯ আগস্ট, ১৯০২ - মৃত্যু: ২৮ আগস্ট, ১৯৮২) হান্টিংডনশায়ারের এল্টন এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে নর্দাম্পটনশায়ার দলের প্রতিনিধিত্ব করতেন তিনি। দলে তিনি মূলতঃ বামহাতি ফাস্ট বোলার ছিলেন। পাশাপাশি নিচেরসারিতে বামহাতে ব্যাটিং করতেন নবি ক্লার্ক। আন্তঃযুদ্ধের সময়কালে নর্দাম্পটনশায়ারের পক্ষে খেলেন। ঐ সময়ে ক্লাবটি বেশ দূর্বল ছিল। পরবর্তীতে এ ক্লাবটিকে কাউন্টি চ্যাম্পিয়নশীপের শিরোপা লাভে প্রভূতঃ সহায়তা করেন নবি ক্লার্ক। তাস্বত্ত্বেও প্রকৃত পেস বোলার হিসেবে নবি ক্লার্ক বলকে সুইং করাতে সক্ষমতা প্রদর্শন করেছেন। মাঝামাঝি সময়ে বাঁক ঘুরিয়ে ব্যাটসম্যানকে স্লিপে ক্যাচ দিতে প্রলুদ্ধ করতেন। খেলোয়াড়ী জীবনের শীর্ষে আরোহণকালে ইংল্যান্ডের অন্যতম সেরা ফাস্ট বোলারের মর্যাদা লাভ করেছেন। ডগলাস জারদিনের নেতৃত্বে বিল ভোসের ন্যায় তিনিও লেগ-সাইডে ফিল্ডিং সাজিয়েছিলেন। তবে, সুন্দর ভঙ্গীমায় বোলিং করলেও তিনি সফলতা পাননি। বিল ভোসের মতো ক্লার্কও প্রায়শঃই রাউন্ড দি উইকেট বোলিং করেছেন।